BESZÁMOLÓ
   SZOCIÁLIS ÉTKEZTETÉS
2025. Év
A szociális igazgatásról és szociális ellátásokról szóló 1993. évi III. törvény 92/B. §-a értelmében a személyes gondoskodást nyújtó szociális intézmény állami fenntartója többek [image: ]között ellenőrzi és évente egy alkalommal értékeli a szakmai munka eredményességét.
A szolgáltatás megnevezése: Szociális étkeztetés
A szolgáltató megnevezése: Alsónyék Község Önkormányzata
A szolgáltató székhelye: 7148 Alsónyék, Fő utca 1
A szolgáltatás formája: személyes gondoskodást nyújtó szociális ellátás-alapszolgáltatás
A fenntartó működési, ellátási területe: Alsónyék község közigazgatási területe	[image: ]
Szolgáltatás kezdete: 2004.01.19.
A szolgáltatás célja, feladata
A szociális igazgatásról és szociális ellátásokról szóló 1993. évi III. törvény alapján a szociális alapszolgáltatások keretein belül szociális étkeztetést nyújt az önkormányzat a helyi szociális rendelet alapján Alsónyék településen.
A szolgáltatás feladata, hogy az étkeztetés keretében azoknak a szociálisan rászorultaknak a legalább napi egyszeri meleg étkezéséről gondoskodjon az önkormányzat, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen a 	koruk,	egészségi	állapotuk,	fogyatékosságuk, 	pszichiátriai	betegségük, szenvedélybetegségük, vagy hajléktalanságuk miatt.
A szolgáltatás célja a fenntartó részéről, hogy Alsónyék községben ne legyen ellátatlan személy, illetve minden rászoruló a jogszabályoknak és a helyi rendeletben szabályozott módon megfelelő minőségű ellátást kapjon.
A helyi lakosság egészségügyi, mentális, fizikai vagy egyéb szociális rászorultságából adódó hátrányainak enyhítése. Az önkormányzat az ellátást igénybe vevők részére napi egyszeri meleg étkezés — ebéd - biztosításával az életminőség javítását, a rászoruló lakosság egészségügyi és fizikai állapotának szinten tartását és romlásának megelőlegezést szeretné elérni.
A feladatellátás tárgyi és személyi feltételei megfelelnek a jogszabályi előírásoknak és a helyi igényeknek. A szociális étkeztetés biztosítását 1 fő, a falugondnok végzi. A falugondnok munkáját az igazgatási ügyintéző segíti.

A falugondnok és az igazgatási ügyintéző munkaköri feladatai:

[image: ] igénybevételi eljárás lebonyolítása, [image: ] étkezők nyilvántartása, [image: ] étkezőkről naponta adatszolgáltatás nyújtása a szociális ügyintézőnek, [image: ] étkezési napok nyilvántartása [image: ] étkezési térítési díjak beszedése, [image: ] igény szerint az ebéd kiszállítása,
A szociális étkeztetés — déli meleg ebéd — igénybe vehető elvitellel, valamint kiszállítással. A kiszállítást a falugondnok végzi a falubusszal, munkanapokon 11[image: ]
Statisztikai adatok 2025. évben
	[image: ]
	
	Hónapok
	Étkezők száma/ adagszáma

	
	2025

	Január
	5/110

	Február
	5/95

	Március
	5/92

	Április
	5/80

	Május
	4/79

	Június
	5/85

	Július
	5/115

	Augusztus
	5/100

	Szeptember
	4/88

	Október
	4/84

	November
	4/80

	December
	4/60

	Éves, összesített adat
	55/1068






A szociális étkeztetés biztosításához ellátási szerződést kötött a fenntartó a STE-SZA TEAM Bt (7140 Bátaszék, Garay utca 149.) intézményével.
Az igénybevétel kérelemre indul, igény esetén az igazgatási ügyintéző segítségével. A kérelmet az önkormányzati hivatalba, az ügyintézőhöz kell benyújtani. (7148 Alsónyék, Fő utca 1.) Az igénybe vevőkkel megállapodás készül, mely tartalmazza többek között az igénybevétel kezdetét, módját, az intézményi térítési díjat, a felek jogait. Az ellátás megszűnése, megszüntetése esetén az ellátottat, illetve hozzátartozóját írásban értesíti a fenntartó.

A 2025-ös év folyamán 3 megállapodás szűnt meg (szociális elhalálozás, egyéb) és 1 új megállapodás jött létre. Az ellátottak között nagyobb arányban vannak a női étkezők.) Az ellátottak nagy része kora alapján veszi igénybe az ellátást, és mindegyik egyedülálló.
A fenntartónak jelentési kötelezettsége van a KENYSZI rendszerben. Az adatszolgáltató napi szinten rögzíti az igénybevételeket egy országos TAJ alapú rendszerben, illetve a térítési díjak változását, meghatározott időközönként a foglalkoztatotti létszámot is.
2025. évben a szolgáltatás önköltsége 1650,- Ft bruttó összeg volt  adagonként. Az intézményi térítési díj 1.505,- Ft, amit a 4/2019.(III.25.) szociális ellátásokról szóló önkormányzati rendelet állapít meg.
A személyi térítési díjat tárgyhónapot követő hónapban fizetik meg. Hátralék kezelésre nem volt szükség, az ellátottak kifizették a részükre megállapított személyi térítési díjat.
Az ellátásról tájékoztatást kaphatnak a falugondnok és igazgatási ügyintézőtől, aki tájékoztatják az igényüket benyújtó alsónyéki lakosokat az igénybevétel módjáról. A kérelem nyomtatvány elérhető személyesen az önkormányzatnál.
Az ellátottjogi képviselő neve és elérhetősége az önkormányzat hirdetőtábláján kifüggesztésre került.
Panasz benyújtására hivatalosan nem került sor a 2025-ös év folyamán. Munkamegbeszélésre, szükség szerint, alkalomszerűen került sor. A szolgáltatás működésével kapcsolatban a visszajelzések szóban érkeznek az ügyintéző felé.
A szolgáltatás megfelelő szakmai színvonalon, a jogszabályokban előírtak szerint működik.
Gazdasági beszámoló:
Bevételek:
2024. évi XC. törvény (Magyarország 2025. évi központi költségvetéséről): A települési önkormányzatok általános működésének és ágazati feladatainak támogatása szociális étkeztetés önálló feladatellátásként: 711 168,-Ft volt.
Az ellátásért ellátottak által befizetett térítési díjak bevétele: 964 095,- Ft.
Kiadások:
Alsónyék Község Önkormányzata a szociális étkeztetést az igénybe vevők számára vásárolt szolgáltatás keretében biztosította a STE-SZA TEAM Bt intézménytől.
A dologi kiadások, az összesített kiadások a vásárolt étkeztetés költsége tette ki, 1 861 297,- Ft értékben.
Alsónyék Község Önkormányzata a szociális étkeztetést érintő ételkiszállítást  a falugondnok segítségével biztosítja. Feladatai közé tartozik a kiállított számlák alapján a térítési díjak beszedése is.
A szolgálatot ellátó munkavállaló részére Széchenyi Pihenőkártyára történt caffetéria kifizetés.
Szociális étkeztetés jogcímen összességében 2025.évben 1 904 477,-  Ft kiadás realizálódott.
A 2026-os évben is a helyi szükségletek figyelembevételével, a jogszabályi változások figyelemmel kísérésével és a lehető legjobb szakmai színvonalon szeretnénk biztosítani az alsónyéki rászoruló lakosaink számára a szociális étkeztetést.

Alsónyék, 2026.04.21.
		
	Fazekas-Molnár Dalma
	László Tünde Viola

